tomron87/hebrew-wikipedia-sentences-corpus huggingface dataset:
בן הזוג המגן חופשי ורשאי לבצע כל חסימה ותגובה שנראית נכונה בעיניו.
בן הזוג התוקף מבצע 5-6 התקפות שונות.
בתרגול זה נבחנת הנחישות של התוקף וההבנה הקרבית של המגן.
בן הזוג המגן נדרש להציג חסימה יעילה ותגובה המתאימה למצב בו נמצאים בני הזוג בסיום ההתקפה- לדוגמה, אם בסיום החסימה התוקף קרוב למגן, אין טעם להגיב בבעיטה שכן הטווח אינו מספיק.
קהאשי קומיטה- תרגול זה, אשר אינו קיים בכל המועדונים, מיועד לחגורות חומות.
בתרגול זה מבצעים בני הזוג מספר תרגילים קרביים מתוכננים מראש.
התרגילים מתחילים מעמידה טבעית (שיזנטאי) וכוללים התקפות הדדיות, כך שהתוקף הופך למותקף ולהפך.
תרגיל זה קרוב יותר לקרב חופשי, שבו היוזמה אינה של צד אחד בלבד, כמו בתרגולים הקודמים.
ג'ו איפון קומיטה (קרב חופשי, התקפה אחת)- תרגול זה מיועד לחגורות חומות בכירות וחגורות שחורות.
תרגול זה מתנהל בדומה לקיהון איפון קומיטה אלא שבמקום עמידות סטטיות התרגול מתבצע בניתורים ותנועה רציפה.
בני הזוג רשאים לנוע, לשנות עמדות, זוויות ומקצבים ולמעשה לקיים תנועה של קרב אמיתי.
בן הזוג התוקף מכריז על סוג ההתקפה ומבצע אותה מבלי לחכות לאישור.
בן הזוג המגן יבצע חסימה ותגובה תוך התחשבות בכל התנאים הקרביים הנוצרים.
בן הזוג התוקף מבצע 5-6 התקפות שונות ולאחר מכן בני הזוג מתחלים בתפקידים.
למעשה, תרגול זה הוא קרב חופשי, למעט העובדה שהוא נגמר אחרי התקפה בודדת.
ג'ו קומיטה (קרב חופשי)- קרב חופשי, מיועד לחגורות שחורות.
בני הזוג רשאים לבצע כל סוג ורצף של התקפות וחסימות באופן חופשי, ללא הכרזה.
בשונה מסגנונות מגע-מלא (Full Contact), הקרבות בשוטוקאן מאופיינים במרחקים קרביים גדולים יחסית בין בני הזוג, רצפי התקפות והתרחקות.
בנוסף, הפגיעה בגוף היריב מבוצעת באופן מבוקר (Point Sparring), כך שניתן לתקוף מגוון רב של מטרות ללא צורך בשימוש בכפפות או ציוד הגנה.
יודגש, כי סוג התרגול באימון יבוצע בהתאם להחלטת המאמן, ולאו דווקא על פי סוג החגורה.
"ייעוד" התרגול הוא עבור מבחן הדרגה.
שוט או מִצְלָם הוא חלק רציף של סרט קולנוע, המורכב מסדרה של פריימים.
שוט מצולם בדרך כלל במצלמה אחת.
פריים, שוט, סצנה ורצף הם ארבע רמות, בסדר עולה, של יחידות בסיסיות של סרט קולנוע.
למרחק של המצלמה מן העצם המצולם השפעה רבה על הסיפור שמספר השוט.
שלושת סוגי היסוד של שוטים הם צילום קרוב, צילום בינוני וצילום רחוק.
בתוך אלה יש סוגי משנה.
חיתוך וחיבור של שוטים קרוי עריכה, והיא מרכיב מרכזי ביצירתו של סרט קולנוע.
לאורכם של השוטים המרכיבים סרט השפעה ניכרת על אופיו.
שוטים ממושכים יוצרים סצנה רגועה יותר, ואילו שוטים קצרים מעידים על דחיפות וקצב מהיר של אירועים.
האורך הממוצע של השוטים (ASL – Average Shot Length) בסרט מסוים הוא מאפיין טכני של סרט זה.
קלוז-אפ (Close-Up) או תקריב: שוט הממוסגר בצורה צפופה וקרובה לנושא הצילום (אדם או אובייקט).
צילום זה משמש בדרך כלל להבעת רגשות (אדם), או להצגת פרטים (אובייקט).
כאשר מצלמים אדם השוט כולל רק את ראשו של האדם (לפעמים רק חלק מראשו ולפעמים גם את הצוואר).
כאשר מצלמים אובייקט השוט כולל את האובייקט כולו או רק את החלק שהיה חשוב לבמאי להראות.
מדיום קלוז-אפ (Medium Close Up) או תקריב ביניים: וריאציה של שוט קלוז-אפ.
במדיום קלוז אפ הצילום של האדם כולל את הראש, הכתפיים והחזה זה שוט אמצע בין קלוז-אפ למדיום שוט.
צילום מסוג זה נהוג בראיונות (עיתונאים-חדשותיים, דוקומנטריים, תוכניות אירוח).
אקסטרים קלוז-אפ (Extreme Close Up) או תקריב מרבי: שוט ממוסגר בצורה צפופה מאוד וקרובה לנושא באופן משמעותי.
משתמשים בשוט מסוג זה לעיתים רחוקות בדרך כלל כדי להדגיש פעולה (לקיחת סמים, התנעת מכונית, הדלקת אור), להראות פרטים קטנים מאוד (לדוגמה צילום דרך מיקרוסקופ) או להראות תגובות ורגשות עזים (פחד גדול, הפתעה).
פול שוט (full shot): צילום של אדם, בעל חיים או דומם שלם והתמקדות בו.
(לדוגמה צילום של קובייה כשהיא מוטלת)
מדיום שוט (medium shot) או מִצְלָם חצי: שוט שבו האדם מצולם מגובה המותניים ומעלה.
המטרה בצילום הוא לאפשר לראות את תנועות הידיים של הדמות.
פריים זה משמש הרבה פעמים ל"טו שוט" (TWO SHOT) שבו שני אנשים עומדים זה לצד זה.
שוט אמריקאי (american shot) או מִצְלָם מערבון: שוט שבו האדם מצולם מעט מעל גובה הברכיים ומעלה.
מקורו של צילום זה ושמו הוא מעולם הקולנוע, בתקופה שבה סרטים מז'אנר המערבונים היו פופולריים מאוד – זהו הצילום הקרוב ביותר, המאפשר להראות באותו פריים גם את פניה של הדמות, וגם את שני האקדחים, הצמודים לשתי ירכיה.
מדיום לונג שוט (medium long shot) או מִצְלָם שלושה רבעים: שוט שבו האדם מצולם מגובה הברכיים ומעלה.
צילום זה מאפשר צילום יחסית קרוב של הרבה אנשים.
לונג שוט או מִצְלָם שלם: צילום של כל גופו של האדם, מכפות הרגלים עד לראש.
פריים זה מאפשר לראות את האדם כולו מבצע פעולה (רץ, רוקד וכו') ובנוסף להראות את הסביבה שבו הפעולה מתבצעת.
לעיתים לונג שוט הוא צילום מרחוק המציג את השחקנים בסביבתם או צילום כללי של מקום ממרחק לדוגמה רחוב או אצטדיון מלא באנשים כשהדמות היא המרכז.
שוט מכונן (establishing shot) או גם מִצְלָם מיקום: שוט שאמור למקם את הסצנה במרחב.
הצילום (בדרך כלל צילום מרחוק) אמר להציג את מקום ההתרחשות, להעביר את האווירה ולהציג פרטים נוספים כגון: מזג האוויר, השעה ביום ולפעמים את הדמיות החשובות.
דוגמה לאסטבלישין שוט במערבון הוא צילום של עיירה באקסטרים לונג שוט של עיירה קטנה באמצע המדבר, סופת חול משתוללת, השמש קופחת.
צילום זה מציג את כל הפרטים החשובים: מקום ההתרחשות (העיירה), מזג האוויר והשעה ביום והאווירה הכללית של הסצנה (או הסרט כולו).
אסטבלישינג שוט הוא לא הגדרה ספציפית של גודל המסגרת, אבל בדרך כלל הוא מצולם ממרחק.
אקסטרים לונג שוט (extreme long shot) או מִצְלָם ענק: צילום ממרחק גדול מאוד, לדוגמה: צילום קו הרקיע של עיר או צילום נוף.
שוט ארוך ללא עריכה העומד בפני עצמו.
Two Shot (בעברית: ) הוא שוט שבו הפריים מכיל שתי דמויות בלבד כסובייקטים.
הדמויות לא חייבות להיות סמוכות זו לזו בפריים, והן אינן חייבות להיות באותו המרחק מהמצלמה.
Group Shot הוא שוט שבו הפריים מכיל מספר רב של דמויות כסובייקטים.
שוט המצולם כאשר המצלמה מוצבת בקירוב (פחות או יותר) במקום בו נמצאות העיניים של השחקן וכך הצופה מקבל תחושה כי הוא רואה דרך עיניו של הדמות.
שוט שבו המצלמה ממוקמת בכתפו של השחקן, כאשר ראשו וכתפו של השחקן מופיעים בפריים ומשמשים כמעיין מסגרת עבורו.
מקובל להשתמש בשוט זה במהלך דו-שיח בין אנשים מכיוון שזהו מיקום נוח במיוחד מבחינת הקול של השחקנים.
שוט המראה תגובה של אדם לדמות שפעלה בשוט הקודם.
השוט החשוב ביותר שעליו מתבססת הסצנה.
שוט זה חוזר מספר פעמים בסצנה ובדרך כלל הוא בלונג שוט או אקסטרים לונג שוט.
בעוד שסרט קולנוע ממוצע כיום מורכב משוטים רבים, שמספרם יכול בקלות להגיע לאלפים, ישנם כמה סרטים שיוצריהם בחרו לצלמם בשוטים ארוכים במיוחד, על אף הקושי הרב הכרוך בכך, שכן שגיאה קלה עלולה לדרוש לצלם את השוט מחדש מתחילתו.
דוגמה לסרט שצולם כולו בשוט אחד הוא "תיבה רוסית" בן 96 הדקות, שיצא לאקרנים ב-2002.
שוטר הוא עובד במשטרה שתפקידו ליישם, ישירות או בעקיפין, אחד או יותר מיעדיה המרכזיים של המשטרה.
משטרות שונות מוכפפות לעירייה (כמו בעיר לוס אנג'לס), לממשלה (כמו בישראל) או לממשל פדרטיבי (כדוגמת ה-FBI) ובהתאם לכך השוטרים הם עובדי עירייה, עובדי ממשלה מקומית או עובדי הממשל המרכזי.
המונח "שוטר" נזכר כבר במקרא, בספר שמות, ב מוזכרים השוטרים ששמו נוגשי פרעה על בני ישראל ומאוחר יותר, בספר דברים, נכתב: .
המילה שוטר נגזרה מהפועל שט"ר, שמשמעו באכדית לכתוב.
מהעובדה שהשוטר מופיע בדרך כלל לצד שרים, שופטים וזקנים, הסיקו חוקרים שתפקידו בתקופת המקרא היה מקביל למושל או למפקח.
בתקופת המשנה והתלמוד הוטל על השוטר גם תפקיד ביצועי, והוא להוציא אל הפועל את פסקי הדין של השופטים.
כך במדרש תנחומא: "כיון שנתחייב אדם בבית דין לחבירו...
מוסרו ביד שוטר והשוטר מוציא ממנו".
בנוסף לתפקיד ההוצאה לפועל הוטל על השוטר לוודא, כי המשקלות של הסוחרים מכוילות למשקל הנכון, ולשמור באופן כללי על הסדר הציבורי, כדברי הרמב"ם: "שוטרים...
המסבבין בשווקים וברחובות ועל החנויות לתקן השערים והמידות ולהכות כל מעוות".
בשל משמעות זו, שמירת הסדר הציבורי, נבחר המונח "שוטר" עבור אנשי המשטרה בעת המודרנית.
המונחים באנגלית עבור משטרה – Police ועבור שוטר – Policeman, ודומיהם בשפות אירופיות אחרות, נגזרו מהמילה הלטינית politia (מנהל אזרחי) שבעצמה נגזרה מהמילה היוונית πόλις (פוליס – עיר).
המשטרה האירופית הראשונה, שעקרונותיה ותפעולה דומים למושג של ימינו, הוקמה ב-15 במרץ 1667, בצרפת, תחת שלטונו של לואי ה-14.
שוטר הוא בעל תפקיד בתחום שמירת החוק ואכיפתו.
על פי הוראות המשטרה בישראל, המשרתים במשטרת ישראל הם במעמדות הבאים:
שוטר מתנדב (מכונה גם שוטר מיוחד).
במקומות מסוימים בעולם קיימות משטרות פרטיות, עבור מתחמים מוגדרים היטב, כגון רבעים, מפעלי תעשייה גדולים, מכרות, אוניברסיטאות וכו'.
משטרות אלה נסמכות על חקיקה מקומית, ומקובל לכנות את הפועלים במסגרות אלה בשם "שוטרים", אף על פי שאין להם סמכויות מלאות של שוטרים.
לעיתים קרובות מגויסים למשטרות פרטיות אלה שוטרים לשעבר.
הופעת המשטרות הפרטיות נובעת במידה רבה מחוסר יכולתן של המשטרות מן המניין לספק את ביטחון הציבור והרכוש ברמה גבוהה.
השוטר, במשמעותו המצומצמת יותר, שבה עוסק ערך זה, הוא שוטר מן המניין ומקביליו במשטרות השונות ברחבי העולם.
על פי הוראות משטרת ישראל מ-3 בינואר 2001, שוטר נחשב לשוטר מן המניין אך ורק אם הוא עומד בשלושה תנאים:
מגויס מכוח פקודת המשטרה [נוסח חדש], תשל"א–1971.
בעל כל הסמכויות הנתונות לשוטר לפי כל דין.
מיועד למלא כל תפקידי המשטרה.
ברוב צבאות העולם יש זרוע משטרתית, משטרה צבאית, שאחראית על תחומים רבים בצבא, בהם הפעלת בתי הכלא הצבאיים, בתי מעצר ומחנות שבויים, אכיפת חוקי משמעת, פתיחת וסגירת צירי תנועה להזרמת שיירות צבאיות, וטיפול בעבירות פליליות שבוצעו במתקנים צבאיים או על ידי אנשי צבא.
בין פעילות המשטרה הצבאית ובין פעילות המשטרה יש קווי דמיון, אך יש גם הבדלים, לכן ניסיון בתחום המשטרה הצבאית אינו מכשיר את השוטר הצבאי לעבודה במשטרה הרגילה, אך יקל על הכשרתו.
תפקידי השוטרים נקבעים על פי חוקי המדינה שבה הם מתפקדים, והם עשויים להשתנות ממקום למקום לפי אפיוניו המיוחדים.
מרבית התפקידים ה"קלאסיים" דומים, והשינויים נובעים בעיקר מאופי המשטרים המקומיים.
תפקידי השוטרים במדינות בעלות משטר דמוקרטי דומים; במדינות שאינן דמוקרטיות, השוטרים נדרשים לעיתים גם לתפקידים, שמטרתם להגן על המשטר או על אישים מתוכו או לשרת את האינטרסים שלהם.
במשטרת ישראל, לדוגמה, תפקידי המשטרה והשוטרים נקבעו בסעיפים 3 ו-5 לפקודת המשטרה.
סעיף 3 קובע מטלות כלליות למשטרה וזו לשונו:
סעיף 5 מוסיף וקובע שמתפקידו של כל שוטר:
לקיים סדר בדרכים הציבוריות, ברחובות הציבוריים, במעברים, ברציפים, במקומות נחיתה, ברציפי רכבות, בנמלים, בנהרות, בתעלות, באגמים ובכל מקום שיש לציבור גישה אליו.
למנוע הפרעות בשעת התקהלות או תהלוכה בדרכים הציבוריות וברחובות הציבוריים, או בסביבת בית-תפילה בשעת תפילה בציבור, וכן כל אימת שדרך, רחוב, מעבר, רציף או מקום נחיתה עלולים להיות דחוסים או חסומים.
ליתן דעתו על עבירות הנעברות בדרך, בכביש, ברחוב, במעבר או במקום ציבוריים.
לקבל לרשותו מציאה או רכוש שאין עליו תובעים, ולנהוג בו באופן שנקבע.
לעצור כל אדם שיש לו יסוד סביר לחשוד בו כי הוא מחזיק או מעביר, בכל אופן שהוא, רכוש גנוב או כל דבר שהחזקתו אינה חוקית, ולחפש בכליו ובגופו של אדם כאמור.
בנוסף לכל האמור לעיל מוטלים על השוטרים תפקידים נוספים בשעת מלחמה או מצב חירום, תפקידי ביטחון פנים, הצלת חיים וסיוע לכוחות הצבא הפועלים בתוך גבולות המדינה.
כדי שהשוטר יצליח במשימותיו, המחוקק העניק לו סמכויות מורחבות, מעבר לסמכותו של אזרח מן השורה.
לשוטרים יש סמכויות מיוחדות, בין השאר, בתחומים הבאים:
חיפוש על גופם של אנשים וחיפוש במבנים ובכלי רכב – בישראל הסמכות ניתנה על פי פקודת סדר הדין הפלילי (מעצר וחיפוש) [נוסח חדש], תשכ"ט–1969.
מעצר חשודים ושחרורם בערבות – בישראל הסמכות מוסדרת לפי חוק סדר הדין הפלילי (סמכויות אכיפה - מעצרים), התשנ"ו–1996.
שימוש בכוח פיזי ושימוש בנשק קר (בדרך כלל אלת משטרה) או נשק חם (בדרך כלל אקדח או רובה שירות).
נהיגת כלי רכב תוך הפרת חוקי תעבורה.
סמכויות השוטרים ניתנו להם לשם ביצוע מטלותיהם, בתנאים מסוימים, ואין הם רשאים להשתמש בסמכויות אלה למטרות אחרות.
כל שוטר ראשי לבצע חיפוש גופני ומעצר; בכל עת גם אם אינו בתפקיד וצפה בקיום עבירה.
יש סמכויות שהוענקו רק לשוטרים מדרגה מסוימת ומעלה, כדי להבטיח שהמשתמשים בסמכויות אלה יהיו שוטרים בעלי הכשרה ושיקול דעת מתאימים.
סמכויות השוטרים תלויות בחקיקה המקומית, לכן הן משתנות ממדינה למדינה, ובמקרים של משטרות עירוניות – מעיר לעיר.
בדרך כלל, במדינות בעלות משטר טוטליטרי סמכויות השוטרים רחבות יותר ומכך הזיהוי של משטרים טוטליטריים עם המושג "מדינת משטרה".
כל אנשי המשטרה, מהשוטר הפשוט ועד הקצינים הבכירים, הם בראש ובראשונה שוטרים (המפקח הכללי של משטרת ישראל מכונה "השוטר מספר אחת").
לשם ביצוע יעיל של המשימות, מתפקדות המשטרות כארגונים צבאיים למחצה, עם דרגות, הוראות המחייבות את השוטרים, משמעת וענישה באמצעות שיפוט משמעתי.
דרגות של שוטרים מבטאות את מיקומם במדרג הפיקודי, למי הם כפופים ומי כפופים להם.
לעיתים הדרגות מבטאות גם מומחיות מקצועית, אך הקשר אינו הכרחי.
דרגה משטרתית יכולה להילקח מהמחזיק בה כתוצאה מהליך משמעתי פנימי.
הדרגות במשטרות השונות אינן זהות, והן משתנות ממדינה למדינה (ובמקומות בהן המשטרה היא עירונית – מעיר לעיר).
דרגות משטרת ישראל מקבילים לדרגות צה"ל, אך שמות הדרגות שונים.
במדינות בהן יש משטרות עירוניות/אזוריות וגם משטרה ארצית, משתדלים לקבוע חלוקה של נושאים/עבירות בהן מטפל הגוף המקומי, לעומת אלה בהן מטפל הגוף הארצי, ויוצרים דפוסים של שיתוף פעולה, שנותנים עדיפות לנציגי הגוף הארצי, כמו היחסים שבין סוכני FBI ובין המשטרות העירוניות בארצות הברית.
בנוסף לכל התפקידים האלה, יש משטרות, כדוגמת משטרת ישראל, שעוסקות גם במאבק נגד מפגעים חמושים.
תחום זה מצריך התמחויות מקצועיות נוספות בתחומים צבאיים כמו: חבלה וסילוק פצצות, צליפה, הפעלת מחסומים וכדומה.
בשעת חירום (מלחמה, אסון טבע) הרשויות נוהגות להפעיל את המשטרה למטרות נוספות, לפי צורכי השעה.
כל שוטר אמור לקבל הכשרת יסוד שתאפשר לו לטפל באירועים שגרתיים, ההכשרות נעות בטווח של בין חצי שנה לשנה.
תפקידי הליבה המבצעיים במשטרה כוללים
סייר – שוטר סיור שמפטרל בשטח (ברגל או ברכב) ותפקידו לתת מענה ראשוני לאירועים בזמן אמת, לאכוף את החוק, לשמור על הסדר הציבורי, כמו גם לספק תחושת ביטחון.
יומנאי/מוקדן – בעל תפקיד של קבלת הודעות על אירועים לטיפול המשטרה והעברתן לגורמים המטפלים.
לעיתים מטפלים היומנאים גם בבתי המעצר של כל תחנה ובשוהים בהם.
חוקר – שתפקידו ניהול חקירות לשם חשיפת עבירות פליליות, איסוף הוכחות ועדויות לביצוען ולזהות המבצעים.
חוקר ילדים/נוער – חוקר שקיבל הכשרה מיוחדת לשם ביצוע חקירות שבהן מעורבים קטינים.
המחוקק הישראלי, כמו גם מחוקקים במדינות אחרות, יצר מערכות חוקים מיוחדות לטיפול בקטינים שנאלצים לעבור חקירה משטרתית, והחוקרים חייבים לפעול על פיהן ולשמור את זכויות הנחקרים.
"חוקר מיוחד; מתמודדי נפש או בעלי מוגבלות שכלית" – עבר הכשרת חוקרים והוא פסיכולוג, עובד סוציאלי, קרימינולוג קליני או בעל הכשרה בתחום החינוך מיוחד.
חוקר תאונות דרכים – שתפקידו לאסוף ממצאים מזירת התאונה ולתשאל מעורבים ועדים, כדי לגלות אם בוצעה עבירה על פי חוקי התעבורה ולאפשר הוכחתה בבית המשפט.
בלש – שוטר העוסק באיסוף מודיעין כזרוע המבצעית של אגף המודיעין, בדרך כלל לבוש בבגדים אזרחיים, מבצע מעקבים סמויים ומאתר מידע וראיות שימושיות, ביצוע מארבים מורכבים וחיכוך מתמיד עם האוכלוסייה העבריינית.
שוטר תנועה – שוטרי התנועה אחראים על פיקוח והסדרת התנועה בכבישים, אכיפת דיני התעבורה, חקירת תאונות דרכים וטיפול בעברייני תנועה.
שוטר יס"מ (יחידת סיור מיוחדת) – יחידה מבצעית בעלת אופי לחימתי יותר.
מהווה כוח תגובה מהיר לאירועים חריגים, הפרות סדר אלימות, ואחראי על סיוע ליחידות אחרות באירועים מורכבים.
שוטר מג"ב (משמר הגבול) – יחידה מבצעית בעלת אופי לחימתי יותר.
משמר הגבול פועל הן לביטחון גבולות המדינה והן כגוף שיטור בתוך הערים, במיוחד באזורים בעלי רגישות ביטחונית גבוהה.
לוחמי מג"ב עוברים הכשרה קרבית ועוסקים במאבק בטרור, הפרות סדר, פעילות מניעתית, שיטור כפרי ועוד.
משמר אזרחי – ארגון מתנדבים הפועל כזרוע עזר למשטרת ישראל, שמטרתו לשמור על הסדר הציבורי ולהגביר את תחושת הביטחון האישי בקרב האזרחים.
פועלים בעיקר בסיורים, אבטחה, טיפול באירועי חירום, סיוע בתנועה ועוד.
"תקנות המשטרה (המשמר האזרחי), תשנ"ז-1996" מסדיר את התנאים להתנדבות לשירות האזרחי כמו את אפשרויות התפקידים.
נוטרי כפרים – לפי סימן ד' ל"פקודת המשטרה [נוסח חדש], תשל"א-1971" קיימת אפשרות מינוי נוטרים שיהיו אחראים על שמירה וביטחון כפר או קבוצת כפרים לתקופה מסוימת, במטרה להגן על רכוש, יבול, ביטחון הציבור או מסיבה אחרת מחייבת.
קיימים יחידות מיוחדות למשימות ספציפיות
לוחם SWAT (בישראל: ימ"מ, באנגלית SWAT פירושו Special Weapons and Tactics) – לוחם ביחידת משטרה מיוחדת, שתפקידה הוא מתן מענה לאירועים קיצוניים כגון מצב של לקיחת בני ערובה, התבצרות חמושים, טיפול בפושעים מסוכנים, אבטחת אח"מים ועוד.
לוחמים אלה חמושים בכלי נשק ואמצעים מיוחדים ומפעילים חוליית פריצה, צלפים, לוחמי טיפוס וגלישה, חבלנים ועוד.
ימ"ס (יחידת מסתערבים) – יחידות קומנדו המבצעות פעולות סמויות.
יחידות סייבר – עוסקות בחקירות פשיעה מקוונת, פריצות למחשבים, הונאות אינטרנט ועוד.
אנליסט סייבר – מתמחים בניתוח מידע דיגיטלי, זיהוי מתקפות סייבר, מעקב אחר עברייני רשת ואיתור ראיות דיגיטליות.
יחידות מודיעין – עוסקות באיסוף מידע פלילי וביטחוני.
רכזי מודיעין – תפקידם להכיר את עולם הפשע המקומי, לייצר ולנהל מקורות מידע לגביו, להצליב מידע ולעבדו לשימוש יתר זרועות המשטרה.
אנליסט מודיעין – אחראים על איסוף, עיבוד וניתוח מידע גולמי ממקורות שונים (גלויים וסמויים) כדי להפיק מודיעין שימושי עבור יחידות החקירה, הסיור והיחידות המיוחדות.
עליהם לזהות קשרים בין עבריינים, דפוסי פעולה, יעדים פוטנציאליים ועוד.
כלבנים – מאלפי ומפעילי כלבי משטרה לשם חיפוש נעדרים, עבריינים נמלטים, סמים, חומרי נפץ וכדומה.
יחידות חבלה (סילוק פצצות) – מטפלות בחפצים חשודים, מטעני חבלה ופצצות.
גששים – מומחים בגילוי עקבות.
יחידות שיטור ימי – פועלות באזורי חוף ונמלים, כוללות צוללנים.
יחידה אווירית – מפעילה מסוקים לסיור, תצפית וסיוע לכוחות בשטח.
איש מעקב סמוי – במשטרות שונות יש יחידות העוסקות במעקב סמוי אחר בדוקאים (אישים החשודים בהיותם פושעים "כבדים" או בהשתייכות לארגוני פשע).
השוטרים המשתייכים ליחידות אלה פועלים תוך הסתרת זהותם כשוטרים.
אנליסט פשיעה – מתמקדים בניתוח דפוסי פשיעה ספציפיים, זיהוי מגמות, קשרים בין תיקים שונים וזיהוי קבוצות פשיעה מאורגנות.
היחידה הארצית לחקירות הונאה (יאח"ה) – חלק מלהב 433. מתמחות בחקירת עבירות כלכליות חמורות, הלבנת הון, ופשיעה מאורגנת, ודורשות מומחיות בניתוח נתונים פיננסיים.
אנליסט פיננסי – מנתחים נתונים פיננסיים מורכבים במקרים של הונאה, הלבנת הון, עבירות מס וכדומה.
חבלן – מומחה בטיפול בחפצים חשודים ונטרול מטעני חבלה בשטח מיושב.
מערך החבלה של משטרת ישראל נותן מענה גם למטעני חבלה בשטח כפרי או פתוח, וכן מטפל בנפלי תחמושת.
מוקד 100 – מוקדנים המקבלים קריאות מצוקה מהציבור ומנתבים אותן לכוחות בשטח.
סטטיסטיקאים משפטיים – אנשי מקצוע חיוניים שמנתחים נתונים רבים שנאספים במשטרה: נתוני פשיעה, נתוני תנועה, נתוני חקירות, יעילות מבצעים, ועוד.
אחראים על בניית מודלים סטטיסטיים, הפקת דוחות, הצגת מגמות וסיוע בגיבוש מדיניות אכיפה, תכנון מבצעים, הקצאת משאבים וזיהוי "נקודות חמות" (Hot Spots) של פשיעה או תאונות.
משוייכים למחלקות תכנון ובקרה, במחלקות מודיעין, ובאגפים העוסקים בניתוח נתונים (כמו אגף חקירות ומודיעין).
הידע שלהם קריטי לקבלת החלטות מבוססות נתונים.
תכנון וארגון – עוסקים בתכנון אסטרטגי, בניית נהלים, וייעול מבנים ארגוניים.
הדרכה – הכשרת שוטרים חדשים והשתלמויות לשוטרים ותיקים.
משאבי אנוש – טיפול בכוח האדם של המשטרה, גיוס, הכשרה, קידום, רווחה ועוד.
לוגיסטיקה – אחראים על הציוד, כלי הרכב, מבנים ותשתיות המשטרה.
ייעוץ משפטי – ייעוץ משפטי ליחידות המשטרה השונות, ייצוג המשטרה בבתי משפט.
מח"ש (המחלקה לחקירות שוטרים) – למרות שהיא גוף נפרד התחום למשרד המשפטים, מח"ש עוסקת בחקירת עבירות שבוצעו על ידי שוטרים, כולל שימוש בכוח, עבירות יושר, עבירות מין, עבירות רכוש ועוד.
תובע משטרתי – איש משטרה שהוכשר להופיע בבתי משפט השלום מטעם התביעה, כדי להביא לדין ולמשפט פלילי פושעים שנתפסו ועל פי ההכשרות הנדרשות לפי "תקנות סדר הדין הפלילי (כשירות שוטר תובע וסמכויותיו), תשכ"ו-1966".
מנהלה – תפקידים משרדיים, מזכירות, ניהול תקציבים ועוד.
דוברות ותקשורת – קשר עם הציבור והתקשורת.
צלמי דוברות – צלמים המועסקים על ידי מערך הדוברות של המשטרה.
תפקידם לצלם אירועים ציבוריים, טקסים, פעילות משטרתית לתקשורת ולשימושים פנים-ארגוניים (כמו תיעוד היסטורי, יחסי ציבור וכדומה).
טכנולוגיה ומערכות מידע – פיתוח ותחזוקת מערכות המחשוב, התקשורת והטכנולוגיה של המשטרה.
טכנאי זיהוי פלילי – שתפקידו איסוף ראיות מזירות פשע ועיבודן לשם קידום החקירות ואיסוף הראיות.
זיהוי פלילי (מז"פ) – מדענים וטכנאים שאוספים ומנתחים ראיות מזירות פשע (טביעות אצבע, DNA, ראיות פורנזיות שונות).
צלמי זיהוי פלילי – צלמים מקצועיים המתמחים בצילום זירות עבירה.
הם מצלמים בזירות רצח, פריצות, תאונות דרכים קטלניות ועוד, ודואגים לתיעוד מדויק, שיטתי וסטרילי של כל פרט ופרט בזירה.
התמונות שלהן הן חלק בלתי נפרד מחומר החקירה ומהראיות המוצגות בבית המשפט.
בודק פוליגרף (גלאי שקר) – חוקר מומחה בהפעלת פוליגרף.
ממונה על מידע פלילי רשאי לגשת למידע פלילי ולסייע לבעל הרישום, עורך דין מייצג ואפוטרופוס רשאים לעיין במרשם הפלילי.
יש שוטרים שביצוע תפקידם מחייב שימוש בכלי רכב מיוחדים, למשל:
שוטרים רכובים על סוסים או על גמלים.
שוטרים ממונעים על גבי אופנועים.
טייסי מסוקים ומטוסים בשירות המשטרה.
מפעילי כלי שיט בשירות המשטרה.
אנשים נמשכים לעבודת המשטרה, חרף הסיכונים הכרוכים בה, מסיבות רבות, ובהן:
הרצון להגן על הסדר החברתי ועל הציבור מפני המסכנים אותם.
השאיפה לקבלת סמכויות יתר הנותנות, בנוסף לסטטוס מכובד, גם אפשרויות שאין לאחרים.
האתגר המקצועי שבעבודת המשטרה, במיוחד בעקבות העצמת הדימוי של התפקיד על ידי יצירות ספרותיות וקולנועיות.
רצון לפעול בסביבה רבת סיכונים ומתח.
מסורות משפחתיות – שוטרים לא מעטים צועדים אל התפקיד בעקבות קרובי משפחתם.
המערכת המשטרתית מפעילה מערך מיון והכשרה, כדי לברור את המועמדים המתאימים לצרכיה ולנפות את האחרים.
המערך כולל מבחנים פסיכוטכניים, בדיקת עברו של המועמד, בדיקת השכלתו וראיונות אישיים.
המיון נמשך גם במהלך קורס ההכשרה.
תפקיד השוטר מעמיד אותו בפני אתגרים רבים ושונים המצריכים כשרים פיזיים, נפשיים ואינטלקטואליים.
המועמדים לתפקידי שוטרות ממוינים כדי לעמוד על היכולות שלהם ועל עמידתם ברף שמציבה להם המערכת.
מספר המתגייסים למשטרה מושפע מגורמים כמו:
השכר ויתר ההטבות הניתנים לשוטרים.
הסטטוס של השוטרים בחברה בה הם פועלים.
המשימות המוטלות על השוטרים והסיכונים הכרוכים בהן.
החלופות שמציע שוק העבודה לדורשי העבודה.
חובת לבישת המדים והיחס ללובשי מדים בכלל.
רף הדרישות המינימליות שמציבה המערכת בפני המתגייסים.
בטווח הקצר למערכת המגייסת יש מעט מאוד השפעה על הגורמים השונים, פרט לרף הדרישות, לכן הדרך המיידית הפתוחה לפניה להגדלה או להקטנה של מספר המתגייסים היא הנמכה או הגבהה של רף הדרישות.
במדינות מסוימות, כמו סינגפור וישראל, שבהן מפנים אל שורות המשטרה גם חלק ממתגייסי החובה, ניתן להשפיע על איכות המתגייסים למשטרה באמצעות הפניית מגויסים איכותיים יותר או פחות מתוך המחזור המתגייס.
מחסור אקוטי בכוח אדם מאלץ את המערכת המגייסת להנמיך דרישותיה מהמתגייסים בכל התחומים או רק בתחום מסוים (כושר גופני, השכלה פורמלית, רמת אינטליגנציה, עבר נקי), כדי לווסת את המספר למינימום הדרוש לה.
מחזורי גיוס איכותיים תורמים חלק יחסי גדול יותר לבניית הצמרת המשטרתית העתידית ומחזורי גיוס פחות איכותיים מצריכים לעיתים "יבוא" מפקדים ממערכות אחרות, במקום המפקדים שלא צמחו מתוך שורות המתגייסים.
המגויסים למשטרה נדרשים לעבור הכשרה בסיסית שתכין אותם לתפקיד הצפוי להם.
התחומים העיקריים בהם מוכשרים החניכים הם:
אימון גופני שיביא את החניכים לרמת מינימום נדרשת.
הדרכה ומטווחים ללימוד השימוש בכלי הנשק המקובלים במשטרה.
תנועה בקבוצות (תרגילי סדר ותרגילי סדר חמושים) ושימוש באמצעים לפיזור הפגנות.
משפט פלילי, דיון פלילי, דיני הראיות ודיני תעבורה.
יסודות עבודת הסיור, הפיקוח על התנועה, חקירה ונוהל משטרתי.
משמעת, סדר והופעה והתנהגות הולמת.
יכולת ביטוי בכתב ובעל פה.
תהליך המיון של המתגייסים נמשך גם במהלך הקורס, וחניכים שאינם עונים על הציפיות, עלולים לנשור לפני סיומו.
בנוסף להכשרה הבסיסית השוטרים עוברים קורסים, השתלמויות והדרכות נוספים, במהלך הקריירה המקצועית שלהם כשוטרים, במטרה לשמר, לעדכן ולשפר את ידיעותיהם ואת יכולותיהם.
חלק מהשוטרים מתקדמים לתפקידים ייעודיים, כמו בוחני תאונות דרכים, חוקרי נוער, טכנאי זיהוי פלילי ועוד, וכל התמחות מלווה בלימודים נוספים.
גם קידום השוטרים לתפקידים פיקודיים מלווה בקורסים ולימודים, קורס סמלים, קורס קצינים וכו', קורסים שבמהלכם מוכשרים השוטרים לתפקידי הפיקוד הצפויים להם ומורחבת ידיעתם בתחומים שלמדו בעבר.
קידום בדרגות מרחיב סמכויות ומחייב את בעל הסמכות להכין את עצמו לכך.
כשגרת עבודה מועברים לשוטרים עדכונים על שינויי חקיקה, שינויים ארגוניים ומידע על השתחררות עבריינים מסוּכנים מבתי כלא, הודעות על נעדרים, הופעתם של עבריינים סדרתיים, פשיעה בשיטות חדשות ועוד.
המשמעת המיוחדת הנדרשת בארגון צבאי למחצה כדוגמת המשטרה נכפית על השוטרים באמצעות מערכת של תקנות וצווים ומערך שיפוט משמעתי.
השוטרים חייבים חובות ציות נרחבות מחובות הציות של עובד, ושיפוטם בפני דן יחיד או בית דין משמעתי מאפשר הצגת ראיות (כדוגמת בדיקת פוליגרף) שלא מקובלות בבתי משפט רגילים.
לפי סעיף 9 ב"חוק המשטרה, תשס"ו-2006" באפשרות שר הפנים, באישור הוועדה לביטחון לאומי בכנסת לאשר תשלום נסיעה, לינה ושכר בטלה לעד, בהתייחס לעבירות משמעת של שוטרים.
כשלא ניתן לדון באותו מקרה עבירת משמעת יותר מפעם אחת.
לא ניתן להתפטר מתפקיד לאחר שהחלו הליכים משמעתיים נגד שוטר, וניתן להגיש שוטר לדיון משמעתי בתקופה של עד 90–180 יום מיום ההתפטרות.
"תקנות המשטרה (סדרי דין בדיון משמעתי), תשע"ב-2012" מפרט על התהליך המשמעתי וזכויות נאשם.
מערכת השיפוט המשמעתית היא נרחבת וכוללת גם תחומים חופפים למערכת החוקים הכללית של המדינה.
הנשפטים בדין משמעתי צפויים לענישה על פי הסטנדרטים של המערכת המשטרתית, שלא חייבים להיות זהים לסטנדרטים של מערכת השיפוט האזרחית.
סוגיה בעייתית היא נושא חקירתם של שוטרים החשודים בביצוע עבירות משמעת ואפילו עבירות פליליות.
אחרי שנים רבות של ביצוע חקירת השוטרים על ידי שוטרים אחרים, הוקמה בישראל המחלקה לחקירות שוטרים (מח"ש), במשרד המשפטים, כדי למנוע או למזער טענות על איפה ואיפה בטיפול בשוטרים חשודים.
במדינות רבות מתלבטים בשאלה "מי יחקור את החוקרים" והפתרונות שונים ממקום למקום.
הפעילות המשטרתית מחייבת עימותים בין השוטרים ובין האזרחים, וכדי שהסיכון בתביעות נזיקין בבתי המשפט לא ירתיע את השוטרים מביצוע תפקידם, החוק מעניק להם הגנה רחבה למדי לגבי מקרים בהם פעלו בתום לב.
אחריות רשויות ציבור ועובדי מדינה הוגבלה בחוק.
בשנת 2005 תוקן החוק, וכיום נוסח הסעיף קובע כי "לא תוגש תובענה נגד עובד ציבור על מעשה שעשה תוך כדי מילוי תפקידו השלטוני כעובד ציבור, המקים אחריות בנזיקין".
השוטרים נמצאים בחזית המאבק בעברינות וחשופים לפגיעות גופניות, לכן המחוקקים נוהגים לתת להם הגנה מיוחדת מפני תקיפות ולהעניש בחומרה יתרה את תוקפי השוטרים.
המחוקק הישראלי דאג לכך .
"חוק המשטרה (נכים ונספים), תשמ"א-1981" מעגן את זכויות שוטרים שנפגעו במהלך תפקידם והפכו למוגבלים, כמו את זכויות בני משפחתם וארוסותיהם.
המשטרה, בהיותה ארגון צבאי למחצה, שתפקידו לפעול ביעילות ומהירות, מונעת מהשוטרים (במרבית מדינות העולם) להתארגן באיגודי עובדים, כדי שעבודת המשטרה, שכרוכה בפיקוח נפש, לא תשותק לעולם בגלל שביתות.
בישראל פקודת המשטרה אוסרת הקמתו של ועד עובדים לשוטרי משטרת ישראל, ואיסור זה בא לידי ביטוי בפקודות המטה הארצי של משטרת ישראל 6 בפברואר 2006, שבהן נאמר: לידתו של איסור זה לוותה בתהפוכות אחדות: בעקבות ניסיון של השוטרים (בשנת 1978) להקים ארגון שוטרים, פרסם מפכ"ל המשטרה פקודת קבע שאסרה זאת.
השוטרים עתרו לבג"ץ על-מנת שתינתן להם הזכות להתאגד, וזה נענה לעתירת השוטרים ופסל את פקודת הקבע.
פסיקה זו לא הועילה לשוטרים, כי מיד לאחריה חוקקה הכנסת חוק שאסר התאגדותם של השוטרים.
חוסר יכולתם של השוטרים להתארגן מול המעסיק מעמיד אותם בעמדת נחיתות בכל הכרוך בתנאי העסקתם.
במדינות טוטליטריות, שבהן המשטר זקוק לנאמנות המשטרה כדי לשמור על עצמו, ניתנים תנאים טובים למדי לשוטרים, אולם לא כך במדינות דמוקרטיות.
לפתרון הבעיה בישראל משמשים מנגנוני הצמדה, לפיהם מוצמד שכר השוטרים לשכר משרתי הקבע בצה"ל.
במדינות שונות נקטו השוטרים בטקטיקות של התארגנות עקיפה או בשביתות בעלות אופי מיוחד, כמו שביתה איטלקית (עבודה על פי הספר) ועוד.
במדינת ישראל הוקם ארגון של נשות השוטרים שפעל לקידום תנאי השירות ושיפור שכר השוטרים.
שוטרים בדימוס הקימו ב-1969 את ארגון גמלאי המשטרה ושירות בתי הסוהר.
"תקנות קרן המשטרה הכללית" מאפשרים השקעת הכנסות משטרת ישראל; מקנסות, רכוש אבוד שנמסר למשטרה, קנסות שוטרים, השכרת שוטרים כתזמורת משטרת ישראל לאירועים; למטרות תגמולים לשוטרים עד גובה של 1350 ש"ח לשנה.
ובפרט בעד פעולות אומץ-לב מיוחדות שכרוכות בסכנה או ניסיון להציל חיי אדם, כמו השגת "ידיעות חשובות שנרכשו תוך הסתכנות אישית, עבודה קשה או זריזות בלתי-רגילה"; ובעד שירותים מיוחדים הראויים לגמול.
או לחלופין למטרות תגמול חומרי של שוטר בקנית כלי נגינה או תווים לשוטרי התזמורת, קנית מכשירים לחדרי-מנוחה וצרכי ספורט, או מטרה אחרת המכוונת לטובת השוטר והנאתו.
סעיף 2 ב"תקנות המשטרה (העסקת שוטרים באירוע), תשל"ו-1975" קבע כי 15% מתקציב המשטרה יוקצה ל"רווחת כלל השוטרים ובני משפחותיהם" ובפרט למטרות: הגנה משפטית, ביטוח מקצועי, שכר לימוד להשכלה גבוהה, נופש לשוטרים ובני משפחותיהם, מלגות לימודים לילדי שוטרים, פעילויות רווחה שנתיות.
לשוטרי משטרת ישראל קיימת אפשרות רישום ל"קרנות השוטרים", מאחר שלפי החוק קיים איסור התאגדות או כל קיום קשר אחר של עובדי משטרת ישראל מול עובדי התאגדות; עובדי "קרנות השוטרים" הם עובדים חיצוניים למשטרת ישראל ואינם מועסקים ישירות על ידה, אלא דרך עמותה.
חברות ב"קרנות השוטרים" מזכה בהטבות בכלל, הטבות אשראי, וכן אפשרות רכישת דירות בהוזלות משמעותיות בסבסוד "קרנות השוטרים".
ההכשרה והניסיון של השוטרים לשעבר מאפשרים להם לנצל את כישוריהם במסגרות נוספות, ובהן:
חוקרים פרטיים – ניצול כישורים וניסיון של חוקרים משטרתיים וגם את קשריהם עם עמיתים שעדיין ממשיכים לשרת במשטרה.
תפקידי חקירות בתחומים ממלכתיים מקבילים, כגון מכס ומס הכנסה.
תפקידי שוטרות בתחומים ממלכתיים ועירוניים אחרים, כגון פקחים עירוניים, משטרת תיירות, משטרה ירוקה וכו'.
קריירה פוליטית המתבססת על המוניטין שרכשו לעצמם בתקופת שירותם במשטרה.
שוטרים לשעבר מהווים גם מאגר כוח אדם התנדבותי שמסייע למשטרה, כמו המשמר האזרחי, משמרות בטיחות וכדומה.
פעילות משותפת בתנאי לחץ, שכוללים סכנות רבות, יוצרת אחווה מסוימת, דומה לאחוות הלוחמים, חזקה מהמקובל במקומות עבודה שגרתיים יותר.
לאחווה יש היבטים חיוביים ושליליים – שוטרים מוכנים לסייע ולהסתכן למען חבריהם, אך לעיתים האחווה גורמת גם לאי נכונות לשתף פעולה בחקירת שוטרים שסרחו.
הפעילות המיוחדת יוצרת גם ז'רגון משטרתי ודרכי התנהגות אופייניות.
היו תקופות שבהן עבריינים יכלו לזהות שוטרים לבושים בבגדים אזרחיים על פי התספורת הקצרה (בתקופה שבה הצעירים האריכו את שער ראשם) או על פי הנעליים שהמשטרה הנפיקה להם.
עבודת המשטרה כוללת אלמנטים של מתח, עימותים ודילמות מוסריות, שהם חומר גלם מבוקש מאוד עבור יצירות דרמטיות.
המאבק המנטלי בין החוקר ובין הרוצח, רסקולניקוב, הוא הרקע של יצירה ספרותית מופתית, "החטא ועונשו".
השוטר ז'אבר, הרודף את ז'אן ולז'אן ב"עלובי החיים", מהווה דמות מופת של אדם ישר ומסור לתפקידו שנקלע לבסוף לדילמה מוסרית המביאה להתאבדותו.
סופרים רבים כללו בספריהם התייחסויות לשוטרים ולעבודת המשטרה, יש כאלה שהציבו שוטר במרכז עלילתם ויש אף כאלה, שבנו דמות של שוטר-גיבור המככב בשורה של ספרים, למשל המפקח מגרה בספריו של ז'ורז' סימנון או מיכאל אוחיון בספריה של בתיה גור.
המצב דומה בקולנוע ובטלוויזיה וסדרות משטרתיות, כגון בלוז לכחולי המדים, חוק וסדר, המגן זכו לפופולריות רבה.
יצירות על השוטרים ועל עבודתם הפיצו בדרך זו גם מידע, אולם המידע לא תמיד אמין, כי אילוצי היוצרים (חובה לפתור תעלומה ב-40 דקות) הביאו לא פעם להצגה מעוותת של עבודת המשטרה.
סרטי מתח רבים (אם לא כולם) כוללים מרדפים משטרתיים ממושכים, כמו ב"הארי המזוהם", אירוע נדיר למדי במציאות.
לא תמיד ההתייחסויות לשוטרים היו חיוביות וחלקן אפילו ביזו את דמות השוטר ושמו אותה ללעג ולקלס, בסיפוריו של ארתור קונאן דויל, למשל, אנשי המשטרה רפי שכל וחסרי אונים לעומת שרלוק הולמס המהולל.
גם העיתונאית ליזי בדיחי, גיבורת ספרי המתח של שולמית לפיד, מתחרה בהצלחה בחוקרי המשטרה בפענוח פרשות רצח.
בסרט הישראלי "השוטר אזולאי", השוטר הוא מעין קריקטורה, דמות נלעגת.
דמותו של חוש-חש הבלש, שוטר בדיוני שגופו הרובוטי מלא בפטנטים, היא דמות של שוטר חסר שכל, שלומיאל, מגושם ולא יוצלח שרק במזל ובזכות אחייניתו הקטנה מצליח לפתור את התעלומות.
מרבית סרטי המערבונים בנויים על המאבקים המתנהלים בין שוטרים (שריפים, מרשלים) אמריקאים הגונים ובין פושעים.
יש גם סרטים שבמרכזם אנשי חוק מושחתים העומדים מול אנשי חוק הגונים או אנשי חוק מושחתים מול גיבורים שאינם אנשי חוק.
השוטרים הבדיוניים כוללים גם שוטרים הפועלים בעולם עתידי, כמו הבלש בספרים "מערות הפלדה" ו"השמש העירומה" של אייזק אסימוב, שנאלץ לשתף פעולה עם בלש אחר, שהוא רובוט.
עוד דמות של שוטר-סייבורג היא של רובוקופ, שוטר מסור שנהרג תוך כדי מילוי תפקידו, הוחזר לחיים בגוף רובוטי חסין כדורים ומנקה את העיר דטרויט מפשיעה.
יש גם יצירות על שוטרים הנעים בזמן כדי לרדוף אחר פושעים, כדוגמת הסרט טיימקופ, או שוטר המוצא מהקפאה לאחר מאות שנים כדי לטפל בפושע בן תקופתו שהופשר, כדוגמת איש ההרס.
שוטוקאי (ביפנית: 松濤會) הוא ארגון שהוקם ב-1930 על ידי גיצ'ין פונאקושי על מנת ללמד ולהפיץ את אומנות הקראטה.
הארגון, שעדיין קיים, מקדם שיטה של אמנות לחימה הדוגלת במסורות של או סנסיי, כאשר העיקרון המרכזי הוא שתחרות מנוגדת לעצם מהותו של הקראטה.
כיום משמש השם גם לתיאור של סגנון ושיטה.
השוטוקאי מזוהה מאז מותו של מסטר פונקושי כשיטה מובדלת בקרטה.
במקור, השוטוקאי לא התקיים כשיטה רשמית בקראטה, אלא כשמו של ארגון שנוסד בשנת 1930. שמו המקורי של הארגון היה דאי ניאון קראטה-דו קנקוקאי, והוא התפרסם ביפן כדאי ניאון קראטה-דו שוטוקאי החל משנת 1936. שוטוקאן זהו השם של הדוג'ו - המכון בו מתאמנים.
סגנון לוחמת הקראטה של פונאקושי ידוע גם כשוטוקאן ריו.
אירועים שונים שהתרחשו אחרי מותו של פונקושי גרמו לפיצול לשתי שיטות: שוטוקאן ושוטוקאי.
ההבדל העיקרי בין השיטות הוא שבשוטוקאי אין תחרויות.
מקור השם נובע מהמילה שוטו - שם העט בו היה פונאקושי נוהג לחתום על שיריו (בתרגום מילולי גלי אורן).
פירוש המילה קאי הוא קבוצה או שיטה.
לכן, המילה שוטוקאי מתורגמת כקבוצת או שיטת שוטו.
מאסטר השוטוקאי הבולט ביותר הוא ג'יצ'ין פונאקושי, יחד עם תלמידיו הבכירים - יושיטקה פונאקושי (בנו של ג'יצ'ין), ג'נשין הירונישי, טדאו אוקוימה ושיגרו אגמי.
שיטת הדירוג בשוטוקאי היא חגורה לבנה, אדומה, צהובה, כתומה, ירוקה, כחולה, חומה ושחורה.
הדירוג המרבי בחגורה שחורה הוא דאן 5, וזאת בשונה משיטות קראטה אחרות.
האימונים בשוטוקאי כוללים גם חלקים של אימון איטי.
הרציונל הוא שבעבודה איטית ניתן להתרכז יותר במהלכים ובדיוק של התנועה.
באימון ניתן דגש על עבודה עם אזור האגן שהוא החלק המוביל והמשפיע בכל מהלך.
עיקרון נוסף הוא היעדר עידוד לתחרויות כיוון שלפי שיטת השוטוקאי הן סותרות את עקרונות הקראטה.
שוט הוא כלי המשמש לגרימת כאב או יצירת רעש, על-מנת לדרבן, להעניש או לענות.
קיימים סוגים שונים של שוטים בהתאם לייעודם.
שוט בקר מורכב מחבל או רצועת עור מגולגלת, מהודקת היטב וגמישה, המסתיימת בידית אחיזה.
שוט הבקר משמש לדירבון והכוונת בקר או צאן, זאת באמצעות הצלפה חזקה באוויר היוצרת רעש עז כתוצאה משבירת מחסום הקול ומבריחה ממנו את בעל החיים.
מלבד השימושים לעבודה עם בעלי חיים, משמש השוט לאורך ההיסטוריה של המין האנושי גם ככלי ענישה או עינוי (וככזה, מכונה בעברית מַגְלֵב או פַּרְגוֹל), כאשר לרוב מספר המלקות תואם לחומרת העונש.
לשם שימוש זה אף יוצרו שוטים מיוחדים, כדוגמת שוט "החתול בעל תשעת הזנבות" ששימש לענישה באוניות הקו של הצי הבריטי, שוט זה מתפצל בקצהו למספר רצועות עור ועל כן הצלפה בו גורמת להשפעה מכופלת.
באופן הנגזר משימוש בו ככלי עינויים, השוט הוא בין האמצעים שנעשים בהם שימוש ב-BDSM.
השוט מוזכר מספר פעמים בתנ"ך, הן בהקשר של שוט לרכיבה: והן בהקשר של שוט לענישה:
השוט הוא נשקה העיקרי של קאטוומן.
דמותו של אינדיאנה ג'ונס משתמשת לאורך הסדרה פעמים רבות בשוט.
שוט הסחה היא טכניקת עריכה מתחום הקולנוע, שמטרתה העיקרית איננה דרמטית (להעצים את הדרמטיות של הסצנה), כי אם טכנית - למנוע טעויות של המשכיות, כמו למשל ג'אמפ קאט.
השיטה של טכניקה זו היא: בין שני שוטים, המציגים התרחשות של אותה הפעולה, מכניסים שוט נוסף, אשר מציג התרחשות אחרת לגמרי שמתרחשת באותו המקום.
דוגמה לשימוש בטכניקה הזו: בשוט ראשון רואים דמות נשית ליד שולחן בבית קפה, כשהיא מעשנת ואפופה בעשן.
בשוט שלאחר מכן נראה שוט טנדו של האישה, כאשר מעברו השני של השולחן נראית דמות גברית.
האישה עדיין מעשנת, אך הפעם העשן סביבה מפוזר הרבה יותר.
על מנת למנוע מן הצופה להבחין בטעויות המשכיות של העשן - ניתן יהיה להשתמש בשוט הסחה, ובין שני השוטים האלו להכניס שוט שלישי, שבו נראית פינה אחרת בחלל בית הקפה, כזו שלא רואים בה את שתי הדמויות הקודמות כלל.
באופן זה, הצופה ישתכנע שהעשן התפזר לו במהלך המעבר לשוט הנוסף.
אלמלא היה נוסף השוט הזה - השינוי בפיזור העשן היה מודגש בצורה הרבה יותר משמעותית עבור הצופה.
בסרטי סטודנטים טכניקה זאת ידועה לשמצה גם כ"שוט מאפרה", בעקבות הנטייה של סטודנטים להשתמש בדמויות מעשנות ובשל חוסר מקצועיותם בבימוי.
במהלך הצילום מצולם קלוז-אפ של מאפרה, והוא מוכנס בין שני שוטים כדי למנוע בעיות בהמשכיות.
קריאת שוטגאן מתייחסת לישיבה במושב הנמצא לצד הנהג בכלי הרכב.
המושג שוטגאן (Riding Shotgun) קיבל את שמו מתקופת נדידותיהן של כרכרות במערב הפרוע.
לצד הנהג היה יושב נוסע נוסף, או שומר בתשלום, חמוש ברובה (לרוב, רובה ציד – שוטגאן), ותפקידו היה להגיב באש במקרה של ניסיון שוד או תקיפה של הכרכרה, ולאפשר לנהג להתרכז בנהיגתו.
ככל הידוע, המונח כלל לא היה בשימוש במשמעותו זו בימי המערב הפרוע, אלא מופיע רק בספרים, סרטים וסדרות טלוויזיה על אודות התקופה.
התיעוד הראשון של השימוש במושג בהקשרו המקורי, במגזיני ספרות זולה, הוא משנת 1921, בעיתון בשם "Magazine of Fiction", של הוושינגטון פוסט.
דוגמה קולנועית מוקדמת לשימוש במשמעות המקורית של "שוטגאן", היא במערבון Stagecoach משנת 1939. השימוש המתועד הראשון שנכתב בדפוס, המתייחס לישיבה במכונית לצד הנהג, הוא משנת 1954.
עם השנים, צבר המושג פופולריות כקריאה הנאמרת בין קבוצת חברים אשר קובעת מי ישב במושב שלצד הנהג.
באופן בסיסי, הקריאה תובעת את זכותו של האדם הראשון הקורא אותה לשבת לצד הנהג.
ישנן הרחבות לכך, כמו דרישה שהקריאה תתבצע כל עוד הרכב נמצא בטווח ראייה, התרת הקריאה רק לכיוון אחד של הנסיעה וכיוצא בזה.
שוט מכונן , בהפקת קולנוע וטלוויזיה, נועד על מנת לבסס את ההקשר של הסצנה על ידי הצגת היחסים בין הדמויות החשובות שבסצנה או חפצים.
בדרך כלל, שוט זה הוא לונג שוט או אקסטרים לונג שוט בתחילת הסצנה, המציין את המקום, ולעיתים גם את הזמן, שבו מתרחשת הסצנה.
שוטים מכוננים היו נפוצים מאוד בעידן הזהב של הוליווד, יותר ממה שהם כיום.
יוצרי הסרטים של היום נוטים לדלג על שוטים מכוננים, כדי להעביר את הסצנה מהר יותר.
בנוסף, האופי האקספוזיציאלי של השוט (כמתואר לעיל) עלול להיות לא מתאים לסצנות בסרטי תעלומות, שבהן באופן מכוון פרטים מסוימים מטושטשים או נשארים בחוץ.
לפעמים, יש צורך להדריך את הצופים, על מנת להיטיב את הבנתם של ההתרחשויות.
לדוגמה, שוט חיצוני של בניין בלילה, ואחריו שוט פנים של אנשים מדברים – הדבר מרמז כי השיחה מתרחשת בשעת לילה בתוך אותו מבנה; זאת בעוד למעשה, השיחה עשויה הייתה להיות מצולמת בסטודיו שנמצא רחוק מהמיקום בו לכאורה מתקיימת השיחה, וזאת בשל אילוצי תקציב, היתרים או מגבלות זמן.
שוט מכונן עשוי להיות לונג שוט של חדר, המציג בו-זמנית את כל הדמויות בסצנה מסוימת.
לדוגמה, סצנה על רצח באולם הרצאות במכללה – עשוי להתחיל עם שוט שמראה את החדר כולו, לרבות המרצה, וכל תלמידיו אשר רושמים הערות.
גם בצילום תקריב ניתן להשתמש בתחילת סצנה, על מנת לבסס את הרקע להתרחשויות שיקרו (כגון, בסצנת הרצאה באולם, שוט של עיפרון במהלך כתיבת הערות).
שוט מכונן עשוי גם לבסס קונספט, ולא מיקום במרחב או בזמן.
לדוגמה, פתיחה עם שוט של אימון באמנות לחימה מבסס את הנושא של אמנויות לחימה.
גם שוט של גשם מטפטף יכול להיות שוט מכונן.
יוצרי הקולנוע מתכתבים עם קהל הצופים שלהם, באמצעות שימוש ברקע התרבותי-הקולנועי המשותף להם.
שוטי הנבואה הוא שמו של אלבום הבכורה של להקת שוטי הנבואה, שיצא לאור בשנת 2000. האלבום זכה לתודעה רחבה, והגיע למעמד של אלבום פלטינה לאחר שמכר למעלה מ-40,000 עותקים.
האלבום הוקלט בשכונת ניות בירושלים בסמוך לעמק המצלבה היכן שהקימה הלהקה את אולפן ההקלטות שלה.
עטיפת האלבום הוצאה בידי עמית כרמלי והוא טען שההשראה אליו הוא ציור שצויר בכניסה לגן הילדים הסמוך לאולפן.
בין השירים הבולטים של האלבום ניתן למנות את: "אין אני", "פנאן", "מה קרה לך", "במלון ברבת עמון", ו"הילדים קופצים".
שירי האלבום כוללים מסרים פוליטיים ומסרים חברתיים שונים: בשיר "פה ביפו" מדובר על משתף פעולה, זונה חד הורית ושני שיכורים, רמז למיקומם של החלשים בחברה באותו המקום.
בשיר "פרילי" נכללו השורות "אף אחד לא יעזוב פה, אז תתחילו לאהוב" ו"ערבי פלסטיני, יהודי ארגנטינאי.
השיר "אין אני" יצא מחדש באלבומו של אברהם טל LIVE בשנת 2017.
שוטר הוא תפקיד במערכות השלטון, המוזכר במקרא מספר פעמים.
המילה "שוטר" נגזרה מהפועל שט"ר, שמשמעו באכדית, "לכתוב".
בהתאם לכך, בתרגום השבעים המילה "שוטרים" מתורגם הרבה פעמים ל-γραμματεῖς ("סופרים").
מהעובדה שהשוטר מוזכר במקרא בדרך כלל לצד שרים, שופטים וזקנים, הסיקו חוקרים שתפקידו בתקופת המקרא היה מקביל למושל או למפקח.
על סוף ימי דוד המלך כתוב שששת אלפים לויים שימשו כשופטים ושוטרים.
כמו כן בספר דברי הימים מוזכרים שוטרים לויים שמינה יהושפט מלך יהודה בעת טיהור הפולחן; "וגם בירושלים העמיד יהושפט מן הלוים והכהנים ומראשי האבות לישראל למשפט ה' ולריב".
אשלי לואיז אורבנסקי הידועה יותר בשם הבמה שלה, שוטצי (קיצור של שם הבמה הקודם שלה שוטצי בלאקהארט) היא מתאבקת אמריקאית, המופיעה בארגון ההיאבקות WWE, בתוכנית סמאקדאון.
ב-15 באוקטובר 2019, דווח שבלאקהארט חתמה על חוזה ב-WWE ונשלחה ל-WWE Performance Center.
בלאקהארט ערכה את קרב הבכורה שלה באירוע של NXT (שאינו היה טלוויזיוני) ב-5 בדצמבר 2019, כשנחלה הפסד לצ'לסי גרין.
את קרב הבכורה הטלוויזיוני שלה ערכה ב-18 בדצמבר 2019 בפרק של התוכנית NXT, כשהפסידה לשיינה בייזלר.
ב-15 בינואר 2020, בלאקהארט התחרתה בקרב הבאטל רויאל אשר קבע את הטוענת לכתר לאליפות הנשים של NXT של ריאה ריפלי באירוע NXT TakeOver: Portland.
בקרב זה, היא הדיחה במפתיע את אותה בייזלר, אך הודחה לאחר מכן על ידי המנצחת בקרב, ביאנקה בלאייר.
באירוע הרויאל ראמבל, שנערך ב-26 בינואר 2020, בלאקהארט התחרתה בקרב הרויאל ראמבל המסורתי, כשנכנסה לקרב כמספר ה-26, שהתה בקרב כמעט שמונה דקות, אך הודחה על ידי שיינה בייזלר.
ב-4 במרץ, בלאקהארט נוצחה על ידי צ'לסי גרין בקרב אשר קבע את המעפילה הראשונה לקרב הסולם לאירוע NXT TakeOver: Tampa Bay, שיקבע את הטוענת לכתר לאליפות הנשים של NXT.
ב-1 באפריל, בלאקהארט השתתפה בקרב גאונטלט אשר הכיל את כל המתמודדות שלא הצליחו להעפיל לקרב הסולם, ובו היא הצליחה להגיע עד הקרב האחרון שבדרך היא הדיחה ארבע מתאבקות שונות.
לעומת זאת, בקרב האחרון היא נוצחה על ידי דקוטה קאי.
ב-22 באפריל, בלאקהארט וטיגן נוקס הפסידו בקרב זוגות לדקוטה קאי וראקל גונזלס.
ב-27 במאי, בלאקהארט הפסידה בקרב יחידים לראקל גונזלס.
באירוע NXT TakeOver: In Your House, שנערך ב-7 ביוני, בלאקהארט, מיה יים וטיגן נוקס גברו בקרב שלוש נגד שלוש על קנדיס לאריי, דקוטה קאי וראקל גונזלס.
ב-17 ביוני, בלאקהארט וטיגן נוקס כשלו בניסיונן לזכות באליפות זוגות הנשים של ה-WWE לאחר שהפסידו לביילי וסשה בנקס.
ב-15 ביולי, בלאקהארט הפסידה בקרב יחידים לאינדי הארטוול לאחר הסחת דעת מצידם של רוברט סטון ואלייה.
שבועיים לאחר מכן, בלאקהארט הפסידה למרסדס מרטינז.
ב-26 באוגוסט, בלאקהארט גברה על מיה יים.
ב-16 בספטמבר, בלאקהארט נחלה הפסד לאיאו שיראי בקרב שאינו היה על תוארה של האחרונה.
ב-30 בספטמבר, בלאקהארט גברה על דקוטה קאי.
ב-14 באוקטובר, בלאקהארט כשלה בניסיונה להפוך לטוענת לכתר לאליפות הנשים של NXT לאחר שהפסידה לקנדיס לאריי.
ב-4 בנובמבר, בלאקהארט הפסידה לטוני סטורם.
ב-2 בדצמבר, בלאקהארט ניצחה את ראקל גונזלס בקרב אשר קבע מי תחזיק ביתרון של כניסת מתאבקת ראשונה בכל סבב כניסות מקבוצת בלאקהארט/קנדיס באירוע NXT TakeOver: WarGames.
באירוע זה, שנערך ארבעה ימים לאחר מכן, קבוצת שוטצי (שוטצי בלאקהארט, אמבר מון, ריאה ריפלי ואיאו שיראי) הפסידה לקבוצת קנדיס (קנדיס לאריי, דקוטה קאי, ראקל גונזלס וטוני סטורם) במסגרת קרב ה-WarGames.
בספיישל NXT New Year's Evil, שנערך ב-6 בינואר 2021, בלאקהארט הצטוותה לשורות קושידה לקרב זוגות מעורב שבו הם ניצחו את קנדיס לאריי וג'וני גרגאנו.
שבוע לאחר מכן, בלאקהארט נוצחה בקרב יחידים על ידי קנדיס לאריי.
ב-29 בינואר בפרק של התוכנית 205 לייב, בלאקהארט ואמבר מון ניצחו את מרינה שפיר וזואי סטארק בסיבוב הראשון של טורניר הזוגות לזכר דאסטי רודס הראשון בתולדות הארגון.
ב-10 במרץ, בלאקהארט ומון ניצחו את דקוטה קאי וראקל גונזלס והפכו לאלופות זוגות הנשים השניות בתולדות NXT.
ב-4 במאי, בלאקהארט ומון הפסידו את חגורות אליפות זוגות הנשים ל-The Way (קנדיס לאריי ואינדי הארטוול) במסגרת קרב רחוב.
ב-25 במאי, בלאקהארט ומון גברו על דקוטה קאי וראקל גונזלס בקרב זוגות.
ב-9 ביולי בפרק של התוכנית סמאקדאון, בלאקהארט, עתה תחת שם הבמה המקוצר שוטצי, ערכה את הבכורה שלה בתוכנית לצד שותפתה החדשה, טיגן נוקס, כאשר השתיים נודעו בשם שוטצי & נוקס.
ב-29 באוקטובר בפרק של התוכנית סמאקדאון, בלאקהארט הפסידה לאלופת הנשים של סמאקדאון, שארלוט פלייר בקרב שאינו היה על חגורת האליפות של האחרונה; לאחר הקרב, שוטצי תקפה את סשה בנקס, שהייתה במתחם הזירה, תקיפה שבישרה על מעבר דמותה לרעה.
שוטצי השתתפה בקרב ההדחות המסורתי של הנשים כחלק מהאירוע סדרת ההישרדות, שנערך ב-21 בנובמבר, ובו היא הודחה על ידי ביאנקה בלאייר.
כמו כן, היא השתתפה בקרב הרויאל ראמבל של הנשים כחלק מהאירוע רויאל ראמבל, שנערך ב-29 בינואר 2022, כשנכנסה לקרב כמספר ה-29, אך הודחה על ידי רונדה ראוזי, שביצעה את חזרתה לארגון.
ב-3 ביוני בפרק של התוכנית סמאקדאון, שוטצי השתתפה בקרב משושה אשר קבע את זהות הטוענת לכתר לאליפות הנשים של סמאקדאון, שבסופו נטליה ניצחה.
ב-24 ביוני בפרק של התוכנית סמאקדאון, היא ניצחה את טמינה וכתוצאה מכך העפילה לקרב הכסף בבנק של הנשים באירוע כסף בבנק.
ב-5 באוגוסט בפרק של התוכנית סמאקדאון, שוטצי השתתפה בקרב גונטלט אשר קבע את זהות המועמדת לאליפות הנשים של סמאקדאון מול ליב מורגן, קרב שבסופו שיינה בייזלר ניצחה.
שבוע לאחר מכן בתוכנית, היא ביחד עם זאיה לי השתתפו בטורניר על אליפות זוגות הנשים של ה-WWE בשל היותה ללא אלופות מכהנות.
הן הודחו כבר בסיבוב הראשון על ידי ראקל רודריגז ואלייה.
ב-26 באוגוסט בפרק של התוכנית סמאקדאון, הן קיבלו הזדמנות נוספת על מנת להעפיל לשלב חצי הגמר של הטורניר במסגרת קרב זוגות מרובע, שבו נטליה וסוניה דוויל ניצחו.
ב-16 בספטמבר בפרק של התוכנית סמאקדאון, שוטצי נחלצה לעזרתה של רודריגז מידי תקיפה של קבוצת Damage CTRL (דקוטה קאי ואיאו סקיי), צעד שביסס את דמותה כטובה.
ב-21 באוקטובר בפרק של התוכנית סמאקדאון, שוטצי ורודריגז איתגרו את קאי וסקיי לקרב על אליפות זוגות הנשים של ה-WWE, שבו הן לא צלחו לנצח, זאת לאחר שביילי הסיחה את דעתה של שוטצי.
ב-11 בנובמבר בפרק של התוכנית סמאקדאון, שוטצי ניצחה בקרב משושה אשר זיכה אותה בקרב על אליפות הנשים של סמאקדאון מול רונדה ראוזי באירוע סדרת ההישרדות WarGames.
באירוע זה, שנערך ב-26 בנובמבר, שוטצי כשלה בניסיונה לזכות בתואר זה לאחר הפרעה מצד שיינה בייזלר.
ב-1 בספטמבר 2023, שוטצי גברה על ביילי.
אליפות הליידיז של EBPW (פעם אחת)
אליפות הליידי לאק של GRPW (פעם אחת)
הישגים בארגון ההיאבקות IWA Mid-South
אליפות הנשים של IWA Mid-South (פעם אחת)
PWI דירג אותה במקום ה-46 מתוך 50 המתאבקות הטובות ביותר לשנת 2017
אליפות פיניקס של RISE (פעם אחת)
אליפות סבוטאז' מלחמת המגדרים (פעמיים)
אליפות Shine Nova (פעם אחת)
אליפות זוגות הנשים של NXT (פעם אחת) - עם אמבר מון
שוטנשטיפט הוא מנזר רומי-קתולי השוכן בככר פרייונג 6 שברובע אינרה שטאדט בווינה שבאוסטריה.
הוא הוקם בווינה בשנת 1155 כשדוכס אוסטריה היינריך השני הביא לווינה נזירים אירים.
הנזירים לא הגיעו ישירות מאירלנד אלא מהמנזר הסקוטי יעקוב הקדוש ברגנסבורג בגרמניה.
החל משנת 1625 הפך המנזר לחבר בקונגרגציה האוסטרית, כיום הקונגרגציה הבנדיקטינית.
בשנת 1958 הוכרז כ"בזיליקה זוטרה".
כנסיית המנזר ידועה כ"כנסיית הסקוטים" - Schottenkirche.
בימי הביניים המוקדמים הנזירים האירים היו פעילים מאוד כמיסיונרים.
אירלנד נודעה בעת העתיקה בלטינית כ"Scotia Major (סקוטיה מאיור) - כלומר, "סקוטיה הגדולה" .
לכן הנזירים האירים נקראו בגרמנית Schotten, - "שוטן" כלומר "סקוטים" או "Iroschotten" אירו-סקוטים .
המנזרים שאותם הקימו נקראו בגרמנית " Schottenklöster "' כלומר "מנזרים סקוטים".
הדוכס היינריך השני ציין במפורש שמנזרים אלה צריכים לארח נזירים סקוטים בלבד ("Solos elegimus Scottos").
היינריך הועלה מהתואר מרקיז (מרקגראף) לזה של דוכס (Herzog) בשנת 1156. הוא העבריר את מושבו מקלוסטרנויבורג לווינה ונזקק למנזר עבור בירתו החדשה.
בימי הביניים היו המנזרים לא רק מקומות להתנזרות ותפילה אלא גם ומעל הכל אכסניות הידע.
הקמת מנזר העניקה לשליט בסיס למנהלו (לדוגמה - כתבנים מוכשרים חונכו בבתי ספר שליד המנזרים).
המנזר סיפק ספרייה, בית מחסה לעניים, חולים וקשישים, אדריכלים, מלומדים וכמרים שעמדו בראש שירותי העיר הדוכסית החדשה.
ה"סוקטים" היו מעורבים אף באוניברסיטת וינה שקמה בשנת 1365
היינריך העניק למנזר החדש פריבילגיות מורחבות.
בניית המנזר הראשון התחילה ב-1160 והבניין נחנך בטקס דתי בשנת 1200.
באותן השנים הוא נמצא מחוץ לחומות וינה.
הנזירים פתחו בו גם אכסניה לעולי רגל ולצלבנים, שעברו תכופות דרך וינה בדרכם לירושלים.
הכנסייה הראשונה הייתה תלת-ספינתית, בסגנון רומנסקי, כנסיית עמודים עם אפסיס אחד.
היינריך השני נקבר בה אחרי מותו בשנת 1117
המנזר נהרס ב דליקה בשנת 1276, יחד עם בתים רבים בווינה.
בשנת 1418 במסגרת רפורמת הכנסיות השתלט הארכידוכס אלברכט החמישי על המנזר בכוונה להחיות בו את האידיאלים המקוריים של המסדר הבנדיקטיני ואכלס אותו בנזירים בנדיקטינים.
את הדיירים החדשים של המנזר המשיכו לכנות "סקוטים".
באמצע המאה ה-15 בלטה במנזר פעילותם הספרותית של מנהל בית הספר וולפגנג שמלץ ושל יורשו בתפקיד, יוהאנס ראש.
קריסת מגדל הפעמון אחרי שהוכה על ידי ברק ב-1638 יצרה הזדמנות לבניית הכנסייה מחדש מיסודה.
על המיזם הופקדו האדריכלים האיטלקים אנדריאה ד'אליו הצעיר וסילבסטרו קרלונה.
הבניין קוצר יחסית ומגדל הפעמון נבנה במרחק-מה מהבזיליקה.
יואכים פון זנדרארט עיצב מזבח חדש, הנמצא כיום באולם הכמרים.
אחרי מצור וינה על ידי הטורקים ב-1683 עברה הכנסייה עבודות שיפוץ.
המגדל המערבי הבארוקי היה בקושי גבוה יותר מהחזית ולכן הוצעה הגדלתו, אולם תוכנית זו לא באה לידי מימוש.
בשנים 1773 ו-1774 במגרש שעל יד בית הקברות הפתוח בנה האדיכרל אנדריאס זך את בית הפריורות החדש, עם בית ספר.
מכיוון שהבניין דמה לרהיט, הוא התפרסם בשם " Schubladkastenhaus "(בית הארון").
סמוך אליו עמד בית המלון "הקיסר הרומי" 'Hotel Römischer Kaiser' שבו בוצע לראשונה בפובמי שיר שהולחן על ידי פרנץ שוברט.
"גימנסיית שוטן", מוסד לחינוך תיכון, הוקמה בצו הקיסר ב-1807
בסביבות 1830 בתי המנזר הנספחים הגובלים בככר פרייונג, שופצו ונבנו מחדש על ידי האדריכל יוזף קורנהויזל.
בשנות ה-1880 שופצה גם הכנסייה.
באותה תקופה צוירה התקרה של ידי יוליוס שמיד ועוצב גם המזבח החדש, לפי סקיצות של היינריך פון פרסטל, עם פסיפס מאת מיכאל ריזר.
בחצר ניתן לראות פסל של "המדונה השחורה" שצויר ב-1825 על ידי פטר נובילה.
המזרקה עם פסלו של היינריך השני עוצבו על ידי סבסטיאן וגנר.
בין מוצגים חשובים אחרים, הוא מאחסן את המזבח Schottenmeisteraltar שעוצב ב -1470. הוא ינו רק יצירת משמעותית של האמנות הגותית המאוחרת אלא גם מקור היסטורי חשוב, הודות למראות של העיר המופיעים בו.
המוזיאון פתוח בימי ה ושישי בין השעות 11–17 ובשבת בין 11-14.30 .
קיימים סיורים מודרכים בשבת בשעה 2.30
שוחרה סולאטי (בפרסית: شهره صولتی; ) היא זמרת פופ איראנית שמתגוררת בארצות הברית.
שוחרה סולאטי נולדה בעיירה זנג'אן, איראן למשפחת אמנים.
היא החלה לשיר בגיל שבע.
בהמשך היא למדה שירה ונגינה בקלרינט בטהראן.
האלבום הראשון שלה יצאה בשנת 1976 וזכה לפופולריות בין צעירי המדינה.
זמן קצר לפני המהפכה האיראנית של שנת 1979 היא נסעה לארצות הברית לסבב הופעות.
בעקבות השינויים הפוליטיים במדינה היא לא יכלה לחזור ועברה לניו יורק והתחתנה תוך זמן קצר.
בשנת 1982 עברה סולאטי ללוס אנג'לס שהפך למרכז מוזיקה איראנית בארצות הברית.
בהיותה בעיר היא החלה להופיע בקונצרטים ועבדה על התקליטים החדשים.
בשנת 1996 היא עשתה אלבום משותף עם חסן סתאר.
בעקבות יצירות שלה, בתחילת המאה ה-21 היא החלה לקבל פרסום גם מחוץ לאיראן.
בעקבות כך היא החלה להופיע בקנדה, נורווגיה, טורקיה, קפריסין, ישראל ומדינות נוספות.
בשנת 2004 היא הוציאה אלבום חדש תוך שיתוף פעולה עם פראמרז אסלאני.
בשנת 2008 הופיעה בתיאטרון דולבי בעקבות הדיסק החדשה שלה.
בסך הכל הוציאה הזמרת כ-30 אלבומים.
מיזרו שוטי גטווה הוא שחקן רואנדי-סקוטי.
הוא התפרסם כששיחק את דמותו של אריק אפיונג בסדרה "חינוך מיני" של נטפליקס עליה זכה בפרס באפט"א הסקוטי לשחקן הטוב ביותר וזכה בשתי מועמדויות נוספות, והיה מועמד לשלושה פרסי באפט"א לטלוויזיה עבור ההופעה הקומית הגברית הטובה ביותר.
החל משנת 2023 משחק את הדוקטור בסדרת המדע הבדיוני דוקטור הו.
גטווה נולד בקיגאלי, בירת רואנדה.
אביו הוא עיתונאי מוכר במדינה ודוקטור לתאולוגיה.
המשפחה ברחה מרואנדה בעת רצח העם נגד הטוטסי ב-1994, והוא גדל בסקוטלנד, בעיקר באדינבורו ובדנפרמליין.
בצעירותו למד בתיכונים "Boroughmuir" ו-"Dunfermline", ובקונסרבטוריון המלכותי של סקוטלנד בגלאזגו, שם קיבל תואר ראשון במשחק.
בחודש מאי 2018, הוכרז כי גטווה לוהק לתפקיד אריק אפיונג לדרמה הקומית "חינוך מיני" בנטפליקס.
התוכנית שוחררה בשנת 2019 וזכתה לשבחי הביקורת.
גטווה זכה לשבחים על הצגתו של אריק מצופים וממבקרים כאחד, במיוחד על האופן שבו דמותו לא רודדה לקלישאה של "החבר הכי טוב השחור או ההומו סלאש דמות סיידקיק גנרית".
הוא זכה לשבחים רבים על התפקיד, הכולל זכייה בפרס באפט"א הסקוטי לשחקן הטוב ביותר בטלוויזיה בשנת 2020, והיה מועמד לפרס BAFTA טלוויזיה להופעה הקומדית הגברית הטובה ביותר, בשנים 2020–2022.
ב-8 במאי 2022 לוהק לתפקיד הדוקטור ה-15 בסדרת המדע הבדיוני "דוקטור הו" והתחיל לגלמו במקום דייוויד טננט בדצמבר 2023.
בראיון למגזין Elle באוגוסט 2023 גטווה יצא מהארון בתור קוויר.
לדבריו, הוא לא התייחס לפני כן לספקולציות בנושא נטייתו המינית, אך ההשתתפות ב"חינוך מיני" עודדה אותו לעשות זאת, כמו גם מפגש עם קווירית ממוצא רואנדי במצעד הגאווה במנצ'סטר (הפעם הראשונה, לדבריו, שבה פגש עוד רואנדים קווירים כמותו).